Chris Noah

Chris Noah (īstajā vārdā Krists Indrišonoks, dzimis 1995. gada 27. februārī Rīgā) ir latviešu mūziķis, dziesmu autors, kurš savā mūzikā apvieno indie mūzikas elementus un mūsdienu popmūziku.

 Karjera 
Karjeras gaitā mūziķis ir izdevis vairākus singlus, iekarojot dažādu radiostaciju topus, nominēts vairākām "Zelta Mikrofona" balvām, un kopš 2022. gada darbojas starptautiskās mūzikas izdevniecības Sony Music Entertainment paspārnē'.

Chris Noah ir uzstājies gan pašmāju festivālos Positivus, Summer Sound, "Bauska Tas Te", gan Reeperbahn festivālā Hamburgā, Tallinā Tallin Music Week ietvaros, kā arī ir iesildījis tādus māksliniekus kā grupu The Naked and Famous, Tomu Odelu, LP un Džeimsu Beju.

2015. gadā mūziķis izdeva savu pirmo singlu “Had It All”, kurš kļuva par hitu Latvijā.

2016. gada pavasarī Chris Noah izdeva savu otro singlu “You”, kas kļuva par Latvijā vienu no spēlētākajām dziesmām 2016. gadā un 2017. gadā ieguva AKKA/LAA Autortiesību Bezgalības balvu. Tam sekoja minialbums “What About Tomorrow?”, kas tika nominēts labākajai debijai Latvijas mūzikas ierakstu gada balvai “Zelta Mikrofons" 2018. gadā.

2018. gadā Chris Noah sadarbībā ar Lielbritānijas producentu Kristoferu Harisu ierakstīja 3 dziesmas “River”, “Fall Through” un “Inside Out”. Līdz ar šo dziesmu iznākšanu, viņa mūziku sāka ievērot un pievērst uzmanību starptautiski mūzikas blogi (Indie Air, AlexRainBirdMusic, Wolf in a Suit, Uranium Music, Music Injection un citi), savukārt “Fall Through” kļuva par mūziķa visvairāk Latvijas Radio stacijās atskaņoto dziesmu.

2020. gadā Krists izdeva savu debijas minialbumu "Distance", kas Latvijas Mūzikas ierakstu gada balvas "Zelta Mikrofons" pasniegšanas ceremonijā saņēma nomināciju par labāko popmūzikas albumu un 2021. gada nogalē Krists parakstīja līgumu ar starptautisko ierakstu kompāniju "Sony Music Finland".

2022. gadā mūziķis sadarbībā ar "Sony Music Finland" izdod minialbumu “Red Light”, kurš tika nominēts Latvijas ierakstu gada balvai kā gada popmūzikas albums. Singls no šī paša EP — “Sunboy’’, ieguva nomināciju “Gada dziesma”. Sadarbība turpinās arī ar Chris Noah nākamo singlu — “Take A Minute”.

2023. gadā Chris Noah aktīvi darbojās kā dziesmu autors un savas spējas apliecinājis Eirovīzijā, sarakstot kopā ar latviešu producentu JJ Lush Lietuvas pārstāves Monikas Linkītes dziesmu “Stay”, kura fināla balsojumā ieguva 11. vietu. Tajā pašā gadā mūziķis sadarbībā ar ierakstu kompāniju "Sony Music Entertainment Baltics" izdeva savu pirmo singlu latviešu valodā “Cik tālu vēl?” un septembrī norisinājās Chris Noah lielākais solo koncerts kultūrtelpā “Tu jau zini kur” ar īpašajiem viesiem — Kristīni Pāži un Fiņķi. Nākamā gada pavasarī tika izdota nākamā dziesma latviešu valodā ar nosaukumu Nomodā un pēc dažiem mēnešiem sekoja viņa hits Desmitiem reižu. 2025. gadā Chris Noah piedalījās Supernova 2025 ar dziesmu Romance Isn't Dead un ieguva piekto vietu.

 Diskogrāfija 

 EP ieraksti 

 Izdotie singli 
2015: Had it all

2016: You

2017: Spark

2018: River

2018: Fall Through

2019: Inside out

2020: The Line

2020: This Is The Night

2022: Sunboy

2022: Only Yours

2023: Take A Minute

2023: Cik Tālu vēl?

2024: Nomodā

2024: Desmitiem reižu

 Videoklipi 
DziesmaRežisorsGads‘’Fall Through’’Pēteris Vīksna un Ieva Aleksejeva2018‘’The Line’’Pēteris Vīksna un Ieva Aleksejeva2020‘’This Is The Night’’Renārs Liepiņš2020‘’Sunboy’’Helen Takkin2022"Nomodā"Gustavs Ķibilds2024

 Nominācijas 

 Latvijas mūzikas ierakstu gada balva "Zelta mikrofons" 
2018: Labākā debija

2021: Popmūzikas albums

2023: Popmūzikas albums, Labākā dziesma

 Apbalvojumi 
2017

 AKKA/LAA Autortiesību Bezgalības balva

 Ārējās saites 

 Oficiālā tīmekļa vietne
 Apple Music: bit.ly/chrisnoah-applemusic
 Spotify: open.spotify.com/track/27sfleqg2SXyL5wv7n7lbx 
 Youtube: https://www.youtube.com/c/ChrisNoah/
 Facebook: facebook.com/ChrisNoahMusic
 Instagram: instagram.com/chrisnoahmusic

 Atsauces 

Kategorija:1995. gadā dzimušie
Kategorija:Latviešu mūziķi
Kategorija:Latviešu dziedātāji
Kategorija:Supernovas dalībnieki